9.12.2010 Jurnalul Oficial al Uniunii Europene L 324/1 (Acte fără caracter legislativ) REGULAMENTE REGULAMENTUL (UE) NR. 1151/2010 AL COMISIEI din 8 decembrie 2010 de punere în aplicare a Regulamentului (CE) nr. 763/2008 al Parlamentului European și al Consiliului privind recensământul populației și al locuințelor în ceea ce privește modalitățile și structura rapoartelor de calitate precum şi a formatului tehnic pentru transmiterea datelor (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 763/2008 al Parla- mentului European și al Consiliului din 9 iulie 2008 privind recensământul populației şi al locuinţelor (), în special articolul 5 alineatul (5) și articolul 6 alineatul (3), întrucât: (1) Regulamentul (CE) nr. 763/2008 instituie reguli comune pentru furnizarea decenală de date complete referitoare la populație şi locuințe. (2)  Pentru a putea evalua calitatea statisticilor transmise Comisiei (Eurostat) de către statele membre, este necesar să se definească modalitățile şi structura rapoartelor privind calitatea. (3) Pentru asigurarea unei transmisii corespunzătoare a datelor și a metadatelor, formatul tehnic trebuie să fie acelaşi pentru toate statele membre. Prin urmare, este necesar să se adopte formatul tehnic adecvat a fi utilizat pentru transmiterea datelor. ( Măsurile prevăzute în prezentul regulament sunt conforme cu avizul Comitetului Sistemului Statistic European, (!) JO L 218, 13.8.2008, p. 14. ADOPTĂ PREZENTUL REGULAMENT: Articolul 1 Obiect Prezentul regulament stabileşte modalitățile şi structura rapoartelor de calitate pe care statele membre trebuie să le prezinte cu privire la calitatea datelor transmise Comisiei (Eurostat) în recensămintele populației și ale locuințelor pentru anul de referință 2011, precum și formatul tehnic de trans- mitere a datelor, în vederea îndeplinirii prevederilor Regula- mentului (CE) nr. 763/2008. Articolul 2 Definiții În sensul prezentului regulament, se aplică definițiile şi specifi- cațiile tehnice stabilite în Regulamentul (CE) nr. 763/2008 și în Regulamentele (CE) nr. 1201/2009 (?) și (UE) nr. 519/2010 (* ale Comisiei. De asemenea, se aplică următoarele definiții: EI (1) prin „unitate statistică”, se înțelege unitatea de observație de bază, și anume o persoană fizică, o gospodărie, o familie, un spaţiu locativ sau o locuinţă clasică; (2) prin „recensământ individual” se înțelege că datele refe- ritoare la fiecare unitate statistică sunt obţinute astfel încât caracteristicile lor pot fi înregistrate în mod separat sau combinate cu alte caracteristici; (3) prin „simultaneitate” se înțelege faptul că informațiile obținute în cadrul unui recensământ se referă la acelaşi punct temporal (dată de referință); () JO L 329, 15.12.2009, p. 29. () JOL 151, 17.6.2010, p. 1.